Ben Ray Luján

Ben Ray Luján (; født 7. juni 1972 i Santa Fe i New Mexico) er en amerikansk politiker som har representert New Mexico i USAs senat siden 2021. Han var medlem av Representantenes hus for New Mexicos 3. kongressdistrikt fra 2009 til 2021 og assisterende leder for Demokratene i huset (offisielt «Assistant Speaker») fra 2019 til 2021. Han var medlem av New Mexico Public Regulation Commission fra 2005 til 2008, hvor han også var leder.
I 2014 ble han valgt til å lede Democratic Congressional Campaign Committee (DCCC), og sikret en majoritet i huset for demokratene i 2018. Han var den første latinamerikaneren i stillingen. Som Assistant House Democratic Leader var Luján den mest høytstående latinamerikanske personen i kongressen.
Den 1. april 2019 annonserte Luján at han skulle stille til valg for setet i senatet som ble tomt etter demokraten Tom Udall i 2020. Han slo republikaneren Mark Ronchetti i valget 3. november 2020, og ble tatt i ed 3. januar 2021.


== Oppvekst, utdannelse og tidlig karriere ==
Ben Ray Luján ble født i Nambé Pueblo i New Mexico til Carmen (Ray) og Ben Luján, og har to eldre søstre og en eldre bror. Faren gikk inn i politikken i 1970 da han ble valgt til bystyret. Fra 1975 tjente han i New Mexicos Representanenes hus, blant annet som Majority Whip og Speaker.Etter uteksaminering fra Pojoaque Valley High School jobbet han som en blackjackdealer i et kasino i Lake Tahoe og et stammekasino nord i New Mexico. Han gikk deretter på University of New Mexico og fikk en BBA fra New Mexico Highlands University.


=== Public Regulation Commission ===
Luján ble valgt til New Mexico Public Regulation Commission i november 2004. Han representerte tredje distrikt, som dekket nordøstlige, sentrale og nord-sentrale New Mexico. Han var leder for PRC i 2005, 2006 og 2007, og var medlem ut 2008. Han assisterte i å heve New Mexicos Renewable Portfolio Standard, som krever at 20 % av energien brukt av samfunnstjenester skulle komme fra fornybar energi innen 2020. Luján krevde også at slike tjenester måtte sørge for å bruke forskjellige typer fornybar energi, inkludert solkraft, vindkraft og biomasse.Luján slo seg sammen med regulatorer i California, Oregon og Washington i å signere the Joint Action Framework on Climate Change for å innføre regionale løsninger på global oppvarming.


== Representantenes hus ==
I 2008 stilte Luján til valg for å bli Tom Udalls etterfølger i New Mexicos 3. kongressdistrikt. Udall sa fra seg posisjonen for å stille i senatorvalget. Den 3. juni 2008 vant Luján demokratenes primærvalg over fem andre kandidater. Den nærmeste konkurrenten, Don Wiviott, fikk 26 % av stemmene. Luján vant med 42 % av stemmene.Luján møtte republikaneren Dan East og den partiløse Carol Miller i valget, som han vant med 57 % av stemmene mot Easts 30 % og Millers 13 %.
I 2010 vant Luján gjenvalg mot republikaneren Thomas E. Mullins med 56,99 % av stemmene.
I 2012 vant Luján gjenvalg mot republikaneren Jefferson Byrd med 63,12 % av stemmene.
To år senere slo han igjen Byrd, da med 61,52 % av stemmene.
I 2016 slo han republikaneren Michael H. Romero med 62,42 % av stemmene
2018 vant han over Jerald Steve McFall med 63,4 % av stemmene.


=== Politiske saker ===
Luján var en forkjemper for reform av helsetjenesten, inkludert et offentlig alternativ for helseforsikring. I oktober 2009 holdt han en tale i huset hvor han oppfordret til å inkludere et offentlig alternativ i husets helsevesenforslag.I juni 2009 stemte Luján for en endring som ville krevd at USAs forsvarsminister måtte presentere en plan som inkluderte en fullstendig strategi for uttrekkelse fra Afghanistan innen slutten av året. Endringen ble ikke vedtatt. I september 2009 skrev Luján et brev hvor han oppfordret Obama-regjeringen til å ikke øke antallet tropper utstasjonert til Afghanistan. I brevet refererte han til samtaler han hadde hatt med general Stanley A. McChrystal og den afghanske presidenten Hamid Karzai.I 2011 var Luján en co-sponsor for H.R. 3261, the Stop Online Piracy Act.


==== Energipolitikk ====
Ifølge Lujáns valgkampsnettside har han vært en aktiv pådrifer for reguleringer for å bevare miljøet. Han var leder for the Congressional Hispanic Caucus' Green Economy and Renewable Energy Task Force. Luján har fremmet flere lovforslag om fornybar energi, som the SOLAR Act. Han var en av forfatterne av the Community College Energy Training Act of 2009 og støtter bruk av naturgass og the New Alternative Transportations to Give Americans Solutions Act of 2009. Luján har høye ratings fra interessegrupper som Environment America og Sierra Club.Luján tjener i Congressional PFAS Task Force. Han har introdusert lovforslag som ville tilby støtte til samfunner og bedrifter påvirket av PFAS/PFOA-forurensingen av grunnvannet rundt luftforsvarets baser i New Mexico og andre steder i landet.I tillegg til å støtte Green New Deal, en stimuluspakke siktet inn på å håndtere klimaendringer og inntektsforskjeller, har Luján utformet lovforslag med den hensikt at USA skulle oppnå netto nullutslipp og som adresserte klimaendringer.


==== Utdanning ====
Luján har fått støtte av National Education Association. Han støttet the American Recovery and Reinvestment Act og studentlånreform. Han var en co-sponsor for the STEM Education Coordination Act, et forsøk på å produsere flere forskere og innovatører i USA.Luján har presset Federal Communications Commission (FCC) om å forbedre internettilgang i rurale områder. I 2018 reiste han på en busstur med FCCs kommissær Jessica Rosenworcel hvor studenter kunne lære koding under kjøreturen.


==== Urbefolkning ====
Luján har støttet økt offentlig støtte til Bureau of Indian Affairs og Indian Health Service. Han er mot Stop the War on Coal Act of 2012 og var for å bevare landområder som er hellige for uramerikanere. Luján jobbet på lovforslag som gjorde det mulig for stammer å be om krisehjelp direkte fra presidenten. Der er 15 forskjellige Pueblostammer i Lujáns distrikt, samt landområder som tilhører Jicarilla-nasjonen og Navajo-nasjonen. I februar 2009 introduserte Luján en serie med fem lovforslag om tilgang til vann som, i tillegg til å forbedre tilgangen til vann i de mange lokalsamfunnene i distriktet, også ville gitt føderal støtte til indianerstammer. Sammen med Harry Teague (D-NM) og Ann Kirkpatrick (D-AZ) sponset Luján et tillegg til helsereformen som ville forlenget det daværende Indian Health Care-systemet ut 2025.
Luján har jobbet med New Mexico Congressional Delegation for å beskytte Chaco Canyon-regionen fra boring etter olje og gass samt metanutslipp. Han deltok i et kongressbesøk til Chaco Canyon og Santa Fe i New Mexico i mai 2019 for å studere effekten av metanutslipp på hellige landområder.


== Senatet ==
Den 1. april 2019 annonserte Luján at han skulle stille til valg for å erstatte senator Tom Udall, som skulle gå av med pensjon, i Senatorvalget i New Mexico 2020. Den 2. juni 2020 vant Luján demokratenes nominasjon etter å ha vunnet et primærvalg uten motstandere. I valget slo han slo republikanernes nominasjon, Mark Ronchetti, med 51,7 % av stemmene mot 45,6 %.Luján ble tatt i ed den 3. januar 2021. Avtroppende senator Tom Udall var til stede under seremonien.Den 6. januar 2021 deltok han i godkjenningen av valgmannsstemmene etter presidentvalget da Trump-tilhengere stormet kongressen. Han beskrev angrepet som et «siege» og «a direct attack on our nation's democracy.» Etter angrepet sa Luján at han kom til å stemme for å stille Trump for riksrett «for inciting an insurrection.»I februar 2021 var Luján en av syv demokratiske senatorer som stemte med republikanerne i å hindre et forbud mot hydraulisk oppsprekking, bedre kjent som fracking.


== Privatliv ==
Luján er en katolikk.


== Valgresultater ==


== Referanser ==


== Eksterne lenker ==
(en) Ben R. Luján – kategori av bilder, video eller lyd på Commons 
Ben R. Lujáns offisielle senatornettside
Ben R. Luján for U.S. Senate

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart